Podmienky prijatia detí do materskej školy

ZŠ s MŠ Samuela Timona, Trenčianska Turná 30

V zmysle zákona č. 245/2008 Z.z. (školský zákon) § 59 a § 59a ods. 1

**sa prednostne prijímajú deti:**

* **pre ktoré je plnenie predprimárneho vzdelávania povinné, a to:**

pre deti, ktoré do 31. augusta (vrátane ) **dovŕšia päť rokov veku**, t. j. dieťa podľa § 28a ods. 1 školského zákona s trvalým pobytom v obci, v ktorej má materská škola sídlo **(spádová materská škola),**

* deti umiestnené v zariadení na základe rozhodnutia súdu (*deti umiestnené v centrách pre deti a rodinu – bývalé detské domovy alebo umiestnené v profesionálnych rodinách),*
* **dovŕšia šesť rokov veku**, ale **nedosiahli školskú spôsobilosť**, teda **pokračujú v plnení povinného predprimárneho vzdelávania v materskej škole** *(doteraz známe ako odklad povinnej školskej dochádzky);*
* **nedovŕšia päť rokov veku**, ale ich zákonní zástupcovia požiadajú o **výnimočné plnenie** povinného predprimárneho vzdelávania (*doteraz známe ako predčasné zaškolenie dieťaťa);*

*(k žiadosti o vedenie dieťaťa ako dieťaťa plniaceho výnimočné povinné predprimárne vzdelávanie**predložia súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast, t. j. deti podľa § 28a ods. 5 školského zákona).*

Povinné predprimárne vzdelávanie plní dieťa v materskej škole v obci, v ktorej má trvalý pobyt, teda v**spádovej** materskej škole, ak zákonný zástupca pre dieťa nevyberie inú materskú školu, do ktorej ho riaditeľ tejto materskej školy prijme, ak je dostatok kapacít.

Len v **spádovej materskej škole** má takéto dieťa **garantované prijatie**, ak sa pre ňu zákonný zástupca rozhodne.

**Prijímanie** detí na predprimárne vzdelávanie do materskej školy je **limitované kapacitnými možnosťami materskej školy** v nadväznosti na ustanovenie § 28 ods. 9 a 10 školského zákona.

**Iné podmienky prijatia detí do materskej školy v Trenčianskej Turnej**

Pri vyššom počte prihlásených detí, ako je možné prijať sa prednostne prijímajú deti ak:

* majú trvalý pobyt v obci Trenčianska Turná,
* ak k 1.9. dovŕšili tri roky veku,
* ak k 31.12. dovŕšili tri roky veku,
* deti, ktoré už majú súrodenca prijatého v materskej škole v Trenčianskej Turnej,
* **výnimočne** možno do materskej školy prijať deti **od dovŕšenia dvoch rokov veku** (ak je v materskej škole voľná kapacita a ak sú na ich prijatie vytvorené vhodné materiálne, personálne a iné potrebné podmienky).

Ak je aj po prijatí všetkých detí uvedených vyššie v materskej škole voľná kapacita môže riaditeľ MŠ prijať aj:

* deti z iných obcí, pre ktoré je predprimárne vzdelávanie povinné,
* deti z iných obcí od troch rokov veku.